Kitabüz-Zöhd vər-Rəqaiq

Kitabüz-Zöhd vər-Rəqaiq () — Abdullah ibn əl-Mübarək tərəfindən yazılmış, əxlaq və zöhdlə bağlı hədislərin cəmləndiyi əsər.

 Əsər 
"Kitabüz-Zöhd vər-Rəqaiq", zöhd, əxlaq və sufilik sahələri üzrə ilk dəfə qələmə alınan və ilk dövrün zöhd anlayışını nümayiş etdirən olduqca mühüm bir əsərdir. İbn Teymiyyəyə görə "Kitabüz-Zöhd vər-Rəqaiq", bu mövzuda yazılan ən əhatəli əsərlərdən biri olub, əsərin bablara ayrılması, onu bu mövzudakı digər əsərlərlə müqayisədə daha səmərəli etmişdir. Əsər, peyğəmbərlərin, xüsusən səhabə və tabiinin əxlaq və zöhd haqqındakı kəlamlarını, onların həyatları ilə bağlı rəvayətləri özündə ehtiva edir. Əsərdə həmçinin zöhdlə əlaqəli olan kədər, büqa, hüşu, həvf, ixlas, təfəkkür, təvəkkül, qənaət, riza və fəqr kimi bir çox termini əhatə edən hədislərlə birlikdə, İsrailiyyatdan olduğu güman edilən bir qisim zəif hədislərə də yer verilmişdir. Lakin əsərdə yer verilmiş hissə və babların müəyyənləşməsi, rəvayətlərin mövzu və sənəd baxımından ardıcıllığı (mərfudan məvqufa doğru) sistematik deyildir. Eyni zamanda məharətli bir şair olan müəllif əsərində şeirlərə də yer vermişdir. "Kütübi-sittə" müəllifləri bu əsərdə istifadə edilmiş rəvayətlərə öz əsərlərində yer vermişlər.

 Nəşr 
"Kitabüz-Zöhd vər-Rəqaiq"in müxtəlif kitabxanalardakı yeddi əlyazmasından təhqiqli və təhqiqsiz olmaqla çoxsaylı nəşrlər əldə edilmişdir. Əsərin ilk təhqiqli nəşrini Həbibür-Rəhman əl-Əzəmi "Kitabüz-Zöhd və yəlihi Kitabür-Rəqaiq" adı adı altında reallaşdırmışdır. Əsər türk dilinə (İstanbul 1992, Konya 2006) tərcümə edilmişdir.

 İstinadlar 

 Həmçinin bax 

 Sünni kitablarının siyahısı
Kateqoriya:Sünni hədis topluları